Peter Prevc
Peter Prevc ( Kranj, 20. septembar 1992) slovenački ski skakač, član SK Triglav iz Kranja, najpoznatiji po tome što je 2015. godine prvi preskočio 250 m.

Prvo takmičenje u Svetskom kupu  u sezoni 2009/10. započeo je  5. decembra 2009. u Lilehameru u Norveškoj. Proglašen je za sportistu godine u Sloveniji 2013. godine.

Karijera 
Već u prvom takmičenju je osvojio bodove i osigurao sebi mjesto u reprezentaciji. 

Učestvovao je u Olimpijskim igrama u Vankuveru 2010. godine, gdje je na srednjoj skakaonici bio sedmi, a na velikoj šesnaesti. Nastupio je i u ekipnom takmičenju sa kolegama iz reprezentacije: Primožem Piklom, Mitjom Mežnarom i Robertom Kranjecom, osvojivši osmo mjesto. 

U januaru 2010. godine učestvovao je na juniorskom svetskom prvenstvu gdje je osvojio srebro. 

Na Svjetskom prvenstvu u nordijskom skijanju 2011. godine u Oslu ekipno je osvojio bronzu. U reprezentaciji Slovenije su bili Robert Kranjec, Jurij Tepeš i Jernej Damjan. 
U Oberstdorfu u ekipnom takmičenju Prevc je skočio 225,5 m i obezbjedio Sloveniji prvu ekipnu pobjedu sezone 2011/12. Ali je pri doskoku pao i povrijedio rame, te je time završio ovu sezonu. 

Najbolji plasman i prvi podijum  osvojio je 22. marta 2013., u Planici na takmičenju za Svetski kup 2012/13. kada je bio drugi.

Lični rekord od 230 metra postigao je u Vikersundu 27. januara 2013.

Plasmani u Svetskom kupu na kraju sezona

Spoljašnje veze 

 Peter Prevc  na ISF
 Profil i olimpijski rezultati na sports-reference.com 

Slovenski skijaši skakači
Skijaši skakači na Olimpijskim igrama 2010.‎
Skijaši skakači na Olimpijskim igrama 2014.‎
Osvajači olimpijskih medalja u skijaškim skokovima
Biografije, Kranj